|  |  |
| --- | --- |
| hellas_flagΕΛΛΗΝΙΚΗ ΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΠΕΙΡΑΙΑmail@dide-peiraia.att.sch.gr | Άγιος Ιωάννης Ρέντης 10-03-2023Αρ. Πρωτ. : 62 |
| Γενικό Λύκειο Αγίου Ιωάννη ΡέντηΑγίου Ιωάννη Ρέντη 113-115, 182 33 ΑΓΙΟΣ ΙΩΑΝΝΗΣ ΡΕΝΤΗΣΤηλ. & FAX : 210**4824012**, Τηλ.210**4829800**email: mail@lyk-ag-ioann.att.sch.grΠληροφορίες: **Σαραντίδης Χαράλαμπος**  | ΠροςΔΙΕΥΘΥΝΣΗΒ΄ΘΜΙΑΣ ΕΚΠΑΙΔΕΥΣΗΣ ΠΕΙΡΑΙΑΤμήμα ΕκδρομώνΕλ. Βενιζέλου 35185 32 ΠΕΙΡΑΙΑΣ |

**ΘΕΜΑ: Πρόσκληση εκδήλωσης ενδιαφέροντος ταξιδιωτικών γραφείων για πραγματοποίηση 4ήμερης εκπαιδευτικής εκδρομής στο Γύθειο – Μάνη - Μονεμβασιά**

**ΣΧΕΤ.: Υ.Α. 20883/ΓΔ4/12-2-2020 (ΦΕΚ 456 τ. Β')**

 Το **ΓΕΛ Αγίου Ιωάννη Ρέντη** προτίθεται να πραγματοποιήσει 4ήμερη (4) εκπαιδευτική εκδρομή των μαθητών της Β' Λυκείου σε **Γύθειο – Μάνη - Μονεμβασιά**, από **2-5 ΑΠΡΙΛΙΟΥ 2023** (3 διανυκτερεύσεις).

1. Θα συμμετάσχουν 62 μαθητές και τέσσερις (4) συνοδοί καθηγητές.
2. Η μετακίνηση θα γίνει οδικώς με τουριστικά λεωφορεία (αφετηρία και τέρμα εκδρομής το σχολείο στον Άγιο Ιωάννη Ρέντη). Τα λεωφορεία θα είναι στη διάθεση των εκδρομέων καθ' όλη τη διάρκεια της εκδρομής.
3. Θα υπάρχει συνοδός εκ μέρους του ταξιδιωτικού γραφείου σε όλη τη διάρκεια της εκδρομής.
4. Το κατάλυμα θα είναι ξενοδοχείο 4 ή 5 αστέρων στην περιοχή του Γυθείου με ημιδιατροφή (πρωί - βράδυ εντός του ξενοδοχείου σε μπουφέ).

 Τα δωμάτια θα είναι μονόκλινα για τους συνοδούς και κατά βάση τρίκλινα για τα παιδιά. Θα είναι επίσης συγκεντρωμένα, θα έχουν θέρμανση-ζεστό νερό και θα έχουν κρεβάτια κι όχι ράντζα. Οι κοινόχρηστοι χώροι του καταλύματος θα είναι λειτουργικοί και διαθέσιμοι στο σχολείο μας.

1. Με την προσφορά θα αποσταλεί υποχρεωτικά το όνομα των ξενοδοχείων και επιβεβαίωση κράτησης στο όνομα του σχολείου, από το ξενοδοχείο, στις ημερομηνίες πραγματοποίησης της εκπαιδευτικής εκδρομής.
2. Στο πρόγραμμα να περιλαμβάνονται οπωσδήποτε οι εξής επισκέψεις:

α΄) Ιστορικός χώρος του Μυστρά

β) Επίσκεψη στην ιστορική πόλη της Αρεόπολης, περιήγηση σε βασικούς τόπους και σημεία της Μάνης

γ) Επίσκεψη και περιήγηση στη Μονεμβασιά

1. Γενικότερα, θα εκτιμηθεί και η διάθεση free εισιτηρίων για διάθεση στους οικονομικά αδύναμους μαθητές.
2. Θα υπάρχει υποχρεωτική ασφάλιση ευθύνης του διοργανωτή καθώς και ασφάλιση κάλυψης εξόδων σε περίπτωση ατυχήματος ή ασθενείας.
3. Σε περίπτωση νόσησης ταξιδιώτη από covid19 και κατά συνέπεια απομόνωσης κατόπιν οδηγιών από τον ΕΟΔΥ, θα καλυφθούν έξοδα που θα προκύψουν ακριβώς λόγω των οδηγιών αυτών, π.χ. διαμονή πέρα των συμφωνηθέντων ημερών, επιστροφή με διαφορετικό μεταφορικό μέσο, μεταφορά κηδεμόνα, κλπ. Γενικά θα υπάρξει ασφαλιστική κάλυψη και για την περίπτωση του covid19
4. Στην προσφορά θα αναφέρεται η συνολική τιμή και η επιβάρυνση ανά μαθητή.
5. Καταληκτική ημερομηνία κατάθεσης κλειστών προσφορών στο σχολείο ορίζεται **η Παρασκευή, 17η Μαρτίου 2023, 1.00 μ.μ.** Στη συνέχεια θα ανοιχθούν οι προσφορές από επιτροπή του σχολείου.
6. Η επιτροπή πέραν της τιμής, θα συνεκτιμήσει την προσφορά δωρεάν συμμετοχών και τη συνολική ποιότητα των προσφερομένων παροχών και δεν υποχρεούται να επιλέξει το πρακτορείο που μειοδοτεί.
7. Το γραφείο που θα επιλεγεί θα πρέπει πριν από την υπογραφή της σύμβασης να προσκομίσει

Α. Βεβαίωση κρατήσεως των δωματίων στο προτεινόμενο ξενοδοχείο

Β. Το ασφαλιστήριο συμβόλαιο αστικής επαγγελματικής ευθύνης.

Γ. Φορολογική ενημερότητα σε ισχύ.

1. Πιστοποίηση ISO
2. Για την ασφάλεια της διαμονής και μετακίνησης, το σχολείο πριν την ολοκλήρωση του διαγωνισμού διατηρεί το δικαίωμα να ζητήσει την άδεια λειτουργίας του ξενοδοχείου καθώς και τα πιστοποιητικά καταλληλότητας των τουριστικών λεωφορείων.
3. Γραπτή βεβαίωση ότι: σε περίπτωση υγειονομικών συνθηκών λόγω της πανδημίας ή άλλων λόγων που κατά τις ημέρες της εκπαιδευτικής εκδρομής με νόμιμη εντολή γίνει η απαγόρευση της μετακίνησης των μαθητών, θα πρέπει στο ακέραιο να γίνει η επιστροφή των χρημάτων στους μαθητές.
4. Η προκαταβολή θα δοθεί μια εβδομάδα πριν από την αναχώρηση. Θα γίνει παρακράτηση του 20% του συνολικού ποσού ως εγγύηση, το οποίο θα αποδοθεί την επομένη της επιστροφής εφόσον δεν υπάρχουν απαιτήσεις από αντισυμβατική συμπεριφορά.
5. Σημειώνουμε ότι δεν γίνονται δεκτές ηλεκτρονικά αποστελλόμενες (με e-mail) προσφορές ακόμη κι αν αυτές είναι με κωδικό ή δεν τηρούν τις πιο πάνω προδιαγραφές.

